ഇനി എന്ന് വരും നീ.. സംസ്ഥാനത്ത് വാക്സീന് ക്ഷാമം രൂക്ഷം, 5 ജില്ലകളില് പൂര്ണമായി തീര്ന്നു തിരുവനന്തപുരം: സംസ്ഥാനത്ത് കനത്ത വാക്സീന് ക്ഷാമമെന്ന് റിപ്പോര്ട്ടുകള്. വാക്സീന് ക്ഷാമം മൂലം പല കോവിഡ് വാക്സിനേഷന് കേന്ദ്രങ്ങളും നാളെ പ്രവര്ത്തിക്കാന് പറ്റാത്ത അവസ്ഥയാണ് നിലവില്. തിരുവനന്തപുരം, കൊല്ലം, ആലപ്പുഴ, കോട്ടയം, വയനാട് എന്നീ ജില്ലകളില് കോവിഡ് വാക്സീന് പൂര്ണമായും തീര്ന്നെന്ന് സര്ക്കാര് വ്യക്തമാക്കി. മറ്റന്നാളാണ് സംസ്ഥാനത്ത് ഇനി വാക്സീന് എത്തുക. വാക്സീന് സ്റ്റോക്കുള്ള കേന്ദ്രങ്ങളില് പൂര്ണമായും നല്കി തീര്ക്കുന്നതാണെന്നും സര്ക്കാര് അറിയിച്ചു. അതേസമയം, ഇന്ന് രണ്ടര ലക്ഷത്തോളം പേര്ക്ക് വാക്സീന് നല്കുകയും ചെയ്തിട്ടുണ്ട് . സംസ്ഥാനത്ത് വാക്സിന് ക്ഷാമം രൂക്ഷമാണെന്ന് ആരോഗ്യമന്ത്രി വീണാ ജോര്ജിന്റെ നേതൃത്വത്തില് ചേര്ന്ന അടിയന്തര യോഗം വിലയിരുത്തി. വളരെ കുറച്ച് വാക്സിന് മാത്രമാണിനി സ്റ്റോക്കുള്ളത്. പതിനൊന്നാം തീയതി വാക്സീന് വരുമെന്നാണ് കേന്ദ്രം അറിയിച്ചിട്ടുള്ളത്. എത്രയും വേഗം സംസ്ഥാനത്തിന് കേന്ദ്രം കൂടുതല് വാക്സിന് ലഭ്യമാക്കണമെന്നും മന്ത്രി ആവശ്യപ്പെടുകയും ചെയ്തു.The post ഇനി എന്ന് വരും നീ.. സംസ്ഥാനത്ത് വാക്സീന് ക്ഷാമം രൂക്ഷം, 5 ജില്ലകളില് പൂര്ണമായി തീര്ന്നു first appeared on MalayalamExpressOnline.